Daba San

**Daba San** (līdz 2016. gadam **Vecpilsētas dziedātāji**) ir 1988. gadā izveidota Rīgas Tehniskās universitātes postfolkoras grupa (toreiz — bērnu vokālais ansamblis). Grupas izpilda vienīgi pašu rakstītu oriģinālmūziku ar latviešu tautasdziesmu vārdiem. "Daba San" mūzika tiek radīta kā satikšanās vieta senajam un jaunajam, ar mērķi popularizēt tautasdziesmas kā kultūras mantojumu. Mūzikas autori grupā ir Linda Zonne-Zumberga, Solveiga Kaļva, Dace Sloka, Inese Neimane un Daniels Maršans.

"Daba San" savu mūziku dēvē par postfolkloru un laikā no 2012. — 2020. gadam grupa organizēja ikgadēju postfolkloras festivālu „Gaviles”. Festivāla mērķis bija piedāvāt klausītājiem modernu un cieņpilnu pieeju tautas mantojumam, kā arī popularizēt vārdu "postfolklora".

2013. gada decembrī izdevniecība „Lauska” laida klajā "Vecpilsētas dziedātāju" Ziemassvētkiem veltīto debijas albumu „Puzurs”, kura ieskandināšanas koncerti notika 6. decembrī Krustpils pilī, 12. decembrī Rīgas Tehniskās universitātes galvenajā ēkā, 15. decembrī folkklubā „Ala Pagrabs” un 20. decembrī Rīgas Centrāltirgus paviljonā. Albumā "Puzurs" iekļautās dziesmas Daba San izpilda jaunā, bērniem un ģimenēm paredzētā koncertprogrmmā "Puzurpasaka", kas apvieno grupas mūziku ar grupas vadītājas Lindas Zonnes-Zumbergas rakstītu latvisku Ziemassvētku stāstu. Stāstu papildina mākslinieces Kates Seržānes veidotas animācijas sēpijas tehnikā.

2016. gada pavasarī, neilgi pirms otrā albuma „Vaiņags” izdošanas, grupa nomainīja nosaukumu no Vecpilsētas dziedātājiem uz Daba San. Albuma „Vaiņags” atvēršanas koncerts notika 27. maijā K. K. fon Stricka villā. 2016. gada 13. decembrī grupa publicēja videoklipu dziesmai „Divi” no albuma „Vaiņags”.

2022. gadā ar brīvdabas koncertu Ozolplacī Mārupītes krastā mūziķi prezentēja albumu "Jumi dzinu!", kas veltīts darbam latviešu tautasdziesmās. Vadoties no zaļās domāšanas, albumu nolēma neiespiest CD, tādēļ "Jumi dzinu!" pieejams tikai digitālā formā straumēšanas vietnēs.

2025. gadā mainījās grupas sastāvs un "Daba San" turpina aktīvu koncertēšanu, jaunradi, kā arī ierakstījusi vairākus singlus. Pēdējie no singliem "Mārtiņdiena" un "Ziemassvētki trīsistabu dzīvoklī", kas 2024. gada nogalē vairākas nedēļas saglabājās Radio Naba top 10. 2025. gadā grupa publiskoja četrus singlus — kāzām veltītu skaņdarbu "Saskanēja gredzentiņ'", Jāņu dziesmu "Raganu nakts", Miķeļu dziesmu "Miķeļam" un patriotisko "Zem karoga".

Grupa koncertē visā Latvijā dažādos gadskārtu svētkos, pilsētu svētkos, tirdziņos, valsts svētkos un privātos pasākumos.

## Grupas dalībnieki
* Rūta Abaja-Felce — balss, kokles, vijole, metalofons
* Inese Neimane — balss, blokflauta
* Linda Zonne-Zumberga — balss, harmonikas
* Āris Zāns — sitamie instrumenti
* Ivars Štubis — ģitāra
* Laura Liepiņa — vijole
* Mārtiņš Abajs — basģitāra, balss
* Anna Freimane — balss, blokflauta (līdz 2024. gadam)
* Andris Kimonts — ģitāra (līdz 2021. gadam)
* Solveiga Kaļva — ģitāra, kokles (līdz 2022. gadam)
* Daniels Maršans — ģitāra (līdz 2022. gadam)
* Reinis Grants — perkusijas (līdz 2020. gadam)
* Dace Sloka — balss, ģitāra, kokles, blokflauta (līdz 2016. gadam)
* Vēsma Keire — balss, flauta (līdz 2018. gadam)

## Diskogrāfija

### Studijas albumi
**Kā Vecpilsētas dziedātāji**

**Kā Daba San**

### Videogrāfija
* Divi (2016)
* Zāļu diena (2018)
* Melna upe (2018)
* Dzirnaviņas (2020)
* Pulkā'i, talkā'i (2021)
* Straumē! (2021)
* Debesu kalējs (2023)
* Mārtiņdiena (2024)

## Atsauces

## Ārējās saites
* Grupas ''Facebook'' lapa
* Postfolkloras grupa „Daba San” aizsāk radio NABA ikgadējo sarunu ciklu „Laba Daba tuvojas”. Radio NABA. 2017. gada 23. jūlijs. Skatīts: 2017. gada 16. decembrī.